Държавен вестник, бр. 21, 2021 г., стр. 101

БРОЙ  21	
Д Ъ Р Ж А В Е Н  В Е С Т Н И К 	
СТР.  101  
Чл. 53в. (1) Всеки от етапите по чл. 59а от 
Закона за резерва на въоръжените сили на 
Република България завършва с полагането 
на изпити. В следващ етап може да премине 
резервист, който успешно е положил изпитите 
от предходния етап.
(2) По време на първия етап по чл. 59а, т. 1 
от Закона за резерва на въоръжените сили на 
Република България резервистите пребивават в 
района на военното формирование през цялото 
денонощие (24/7).
(3) След завършване на първия етап по 
чл. 59а, т. 1 от Закона за резерва на въоръже-
ните сили на Република България резервисти-
те полагат военна клетва и им се присвоява 
военноотчетна специалност (ВОС).
(4) След завършване на втория етап по 
чл. 59а, т. 2 от Закона за резерва на въоръжените 
сили на Република България на резервистите се 
присвоява ВОС в съответствие с придобитата 
специална военна подготовка.
Чл. 53г. На резервистите на срочна служба 
в доброволния резерв се издават служебни 
карти при условия и по ред, определени с акт 
на министъра на отбраната.
Чл. 53д. На резервистите, успешно премина-
ли трите етапа по чл. 59а от Закона за резерва 
на въоръжените сили на Република България, 
се издава удостоверение за премината срочна 
служба в доброволния резерв.
Чл. 53е. Резервистите на срочна служба в 
доброволния резерв ползват полагащия им се 
платен отпуск по чл. 59и, ал. 1 от Закона за 
резерва на въоръжените сили на Република 
България, както следва:
1. след завършване на първия етап – 2 дни;
2. след завършване на втория етап – 3 дни;
3. по време на третия етап – 3 дни.
Чл. 53ж. (1) За неизползвания по реда на 
чл. 53е платен отпуск резервистът има право 
на парично обезщетение при прекратяване на 
договора му.
(2) Размерът на полагащия се отпуск в 
работни дни се определя пропорционално на 
прослуженото време до датата на отчисляване 
от списъчния състав, като броят на полагащия 
се платен отпуск в работни дни се дели на 
броя на работните дни за съответния период 
на срочна служба и се умножава по броя на 
работните дни до датата на отчисляване от 
списъчния състав.
(3) Размерът на обезщетението за неползван 
платен отпуск се определя, като основното ме-
сечно възнаграждение, определено по реда на 
чл. 59е от Закона за резерва на въоръжените 
сили на Република България, се раздели на 
средномесечния брой работни дни за годината 
и се умножи по броя на работните дни платен 
отпуск, за които се полага обезщетение. Сред-
номесечният брой работни дни се определя, 
като броят на работните дни за годината на 
освобождаване се раздели на 12.
(4) Обезщетението се изплаща въз основа 
на заповедта на командира (началника) на 
военното формирование за отчисляване от 
списъчния състав, в която се посочват броят 
на работните дни, за които се полага обезще-
тението, и размерът на същото.
Чл. 53з. (1) Не по-късно от 30 дни преди 
изтичането на срока на договора за срочна 
служба в доброволния резерв на резервистите 
се предлагат длъжности във военни форми-
рования от Българската армия и структурите 
на пряко подчинение на министъра на отбра-
ната за приемане на военна служба/служба в 
доброволния резерв при условията на чл. 59к 
от Закона за резерва на въоръжените сили на 
Република България по ред, определен с акт 
на министъра на отбраната.
(2) Резервистите по ал. 1 могат да сключат 
договор за военна служба/за служба в добро-
волния резерв след изтичането на срока на 
договора за срочна служба в доброволния резерв.
(3) Българските граждани, които не са по-
стъпили на служба по реда на ал. 1, могат да 
кандидатстват:
1. за приемане на военна служба по реда на 
чл. 7а от Правилника за прилагане на Закона 
за отбраната и въоръжените сили на Република 
България;
2. за приемане на служба в доброволния 
резерв по реда на чл. 4б.
Чл. 53и. (1) Прекратяване на договора за 
срочна служба в доброволния резерв на ос-
нование чл. 59д, т. 1 от Закона за резерва на 
въоръжените сили на Република България (по 
взаимно съгласие на страните) се извършва 
при спазване на следната процедура:
1. резервистът подава рапорт по команден 
ред до длъжностното лице, което има право 
да прекрати договора, като всяка командна 
инстанция отразява своето становище на гър-
ба на рапорта или на отделен лист, който се 
завежда към рапорта;
2. рапортът се завежда в деловодството 
на длъжностното лице, което има право да 
прекрати договора; от датата на завеждането 
на рапорта тече 5-дневен срок за вземане на 
решение по рапорта и за уведомяване на ре-
зервиста;
3. при положително становище се издава 
заповед за прекратяване на договора, осво-
бождаване от длъжност и от срочна служба в 
доброволния резерв.
(2) Предложение за прекратяване на договора 
по взаимно съгласие може да отправи и длъж-
ностното лице, което има право да прекрати 
договора. Предложението се отправя лично 
до резервиста и му се връчва срещу подпис от 
ръководителя на структурата по управление 
на човешките ресурси (по личния състав) във 
военното формирование или в съответната 
структура с отбелязване на датата на връчване. 
Ако в 5-дневен срок от получаването на пред-
ложението резервистът не вземе отношение по